**Roope Reini** (s. 29. toukokuuta 1999 Raisio) on suomalainen jääkiekkopuolustaja.

Ura
---

### Seuraura

Reini on Turun Palloseuran kasvatti. Kaudella 2013–2014 hän jakoi C-nuorten SM-karsinnoissa yhdeksällä syöttöpisteellään joukkueensa sisäisen syöttöpörssin voiton Juho Topi-Hulmin kanssa. Kaudella 2016–2017 Reini toimi TPS:n B-nuorten kapteenina. Hän oli joukkueen toiseksi paras pistemies Elias Ketosen jälkeen tehoilla 15+22=37, joilla Reini voitti koko B-nuorten SM-sarjan puolustajien piste-, maali- ja syöttöpörssin sekä sijoittui koko sarjan pistepörssissä kymmenenneksi. Hänet palkittiin kauden päätteeksi B-nuorten SM-sarjan parhaana puolustajana Pekka Marjamäki -palkinnolla sekä valittiin ensimmäiseen tähdistökentälliseen.

Toukokuussa 2017 Reini teki vuoden mittaisen juniorisopimuksen TPS:n SM-liigajoukkueen kanssa. Hän pelasi kauden 2017–2018 kuitenkin kokonaan seuran A-nuorissa, joiden tehokkain puolustaja ja neljänneksi paras pistemies Reini oli tehoilla 13+24=37. Hän sijoittui koko A-nuorten SM-liigan alku- ja runkosarjan yhteenlasketussa puolustajien pistepörssissä toiseksi edellään vain HIFK:n Niko Seppälä.

Huhtikuussa 2018 Reini teki kaksivuotisen ja kaksisuuntaisen KHL-sopimuksen Jokereiden kanssa. Hän aloitti kauden 2018–2019 seuran A-nuorissa, joita Reini edusti myös Junior Club World Cupissa. Hän voitti tehoilla 3+2=5 turnauksen puolustajien piste- ja maalipörssin sekä jakoi puolustajien pistepörssin voiton joukkuetoverinsa Jesper Henrikssonin kanssa. Reini debytoi myös miesten peleissä, kun hän pelasi yli puolet kaudestaan Mestis-joukkue Kiekko-Vantaan vahvuudessa tehden 34 runkosarjaottelussa tehot 2+7=9. Reini debytoi joukkueessa lokakuussa 2018.

Kaudeksi 2019–2020 Reini nimettiin Kiekko-Vantaan Mestis-joukkueen vahvuuteen, jossa hän pelasi suurimman osan kaudestaan. Reini debytoi kauden aikana myös Jokereiden KHL-joukkueessa, jossa hän pelasi kaksi runkosarjaottelua ilman tehopisteitä. Reini teki KHL-debyyttinsä 4. joulukuuta 2019 vieraissa Barys Nur-Sultania vastaan. Hänelle avautui paikka joukkueen kokoonpanosta, kun Teemu Eronen oli sivussa henkilökohtaisen syyn vuoksi, minkä lisäksi myös Oliver Lauridsen oli loukkaantuneena. Reini merkittiin Jokereiden kolmospuolustajapariin Tommi Kivistön viereen. Hän sai ottelussa jääaikaa 12.19 minuuttia ja Reinille merkittiin teholukema +1.

Kaudeksi 2020–2021 Reini siirtyi jatkamaan Mestis-uraansa vuoden mittaisella sopimuksella Imatran Ketterän riveihin. Hän teki pelipaikastaan huolimatta yli piste per peli -tahdilla 30 runkosarjaottelussa tehot 6+25=31 ja yhdeksässä playoff-ottelussa tehot 1+9=10. Reini sijoittui koko runkosarjan syöttöpörssissä toiseksi edellään vain KeuPa HT:n Jesper Larinmaa. Hän voitti myös puolustajien pistepörssin sekä jakoi koko sarjan pistepörssin seitsemännen sijan Kiekko-Vantaan Erkka Seppälän ja Hokin Tuomas Komulaisen kanssa. Reini voitti myös koko pudotuspelien syöttöpörssin ja hän jakoi puolustajien tehotilaston voiton joukkuetoverinsa Einari Luhangan kanssa. Hän voitti kauden päätteeksi Mestiksen mestaruuden. Reini palkittiin sarjan parhaana puolustajana Jari Lippojoki -palkinnolla ja hänet valittiin ensimmäiseen tähdistökentälliseen. Joulukuussa 2010 Ketterän lainasi Reinin alustavasti 3-4 viikon mittaisella sopimuksella SM-liigajoukkue Saimaan Palloon, hän pelasi lopulta yhdeksän ottelua tehden yhden syöttöpisteen.

Reini siirtyi kaudeksi 2021–2022 vuoden mittaisella sopimuksella Slovakian Extraligan HC Nové Zámkyyn. Hän teki siellä 15 pelaamassaan ottelussa vain kaksi syöttöpistettä ja keräsi heikon teholukeman –9, kunnes marraskuussa 2021 Reinin sopimus purettiin. Noin viikkoa myöhemmin hänen vahvistettiin siirtyvän loppukauden kattavalla sopimuksella Ruotsin kolmanneksi korkeimmalle sarjatasolle HockeyEttan-joukkue Östersunds IK:hon. Joukkueen kausi päättyi sarjanousuun HockeyAllsvenskaniin. Reini siirtyi kaudeksi 2022–2023 kuitenkin jatkamaan HockeyEttan-pelejään vuoden mittaisella sopimuksella Karlskrona HK:hon.

### Maajoukkueura

Reini on pelannut yhden poikien maaottelun.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2016–2017 | TPS | A-SM | 1 | 0 | 0 | 0 | 0 | – | – | – | – | – |
| 2017–2018 | TPS | A-SM | 52 | 13 | 24 | 37 | 14 | – | – | – | – | – |
| 2018–2019 | Jokerit | A-SM | 27 | 7 | 13 | 20 | 4 | – | – | – | – | – |
|  | Kiekko-Vantaa | Mestis | 34 | 2 | 7 | 9 | 6 | – | – | – | – | – |
| 2019–2020 | Jokerit | A-SM | 3 | 0 | 2 | 2 | 0 | 1 | 0 | 0 | 0 | 0 |
|  | Jokerit | KHL | 2 | 0 | 0 | 0 | 0 | – | – | – | – | – |
|  | Kiekko-Vantaa | Mestis | 38 | 5 | 11 | 16 | 18 | – | – | – | – | – |
| 2020–2021 | Ketterä | Mestis | 30 | 6 | 25 | 31 | 4 | 9 | 1 | 9 | 10 | 0 | Ykköstähdistö |
|  | SaiPa | SM-liiga | 9 | 0 | 1 | 1 | 2 | – | – | – | – | – |
| 2021–2022 | HC Nové Zámky | SloEL | 15 | 0 | 2 | 2 | 6 | – | – | – | – | – |
|  | Östersunds IK | HockeyEttan | 26 | 3 | 8 | 11 | 4 | – | – | – | – | – |
| 2022–2023 | Karlskrona HK | HockeyEttan | 34 | 1 | 9 | 10 | 14 | – | – | – | – | – |
| 3 kautta | yhteensä | Mestis | 102 | 13 | 43 | 56 | 28 | 9 | 1 | 9 | 10 | 0 |
| 2 kautta | yhteensä | HockeyEttan | 60 | 4 | 17 | 21 | 18 | – | – | – | – | – |

Lähteet
-------

* Roope Reini The Internet Hockey Databasessa (englanniksi)
* Roope Reini Eurohockey-sivustolla (englanniksi)
* Roope Reini *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Roope Reini *Elite Prospects*. Everysport Media Group AB.  (englanniksi)
2. ↑  Elite Prospects - TPS U16 *eliteprospects.com*. Everysport Media Group AB. Viitattu 12.12.2019. (englanniksi)
3. ↑  Elite Prospects - U18 SM-sarja Stats 2016-2017 *eliteprospects.com*. Everysport Media Group AB. Viitattu 12.12.2019. (englanniksi)
4. ↑  TPS solmi useita juniorisopimuksia *hc.tps.fi*.  10.5.2017. HC TPS Turku Oy.  Arkistoitu 6.3.2021. Viitattu 12.12.2019.
5. ↑  Elite Prospects - TPS U20 *eliteprospects.com*. Everysport Media Group AB. Viitattu 12.12.2019. (englanniksi)
6. ↑  Elite Prospects - U20 SM-liiga Stats 2017-2018 *eliteprospects.com*. Everysport Media Group AB. Viitattu 12.12.2019. (englanniksi)
7. ↑  Roivas, Mikko: Jokerit ja Kiekko-Vantaa neuvottelivat - Vantaalle tukku uusia sopimuksia *Jatkoaika.com*.  9.4.2018. Jatkoaika r.y. Viitattu 12.12.2019.
8. ↑  Elite Prospects - JCWC Stats 2018-2019 *eliteprospects.com*. Everysport Media Group AB. Viitattu 12.12.2019. (englanniksi)
9. ↑  Roope Reini debytoi Mestiksessä – katso kokoonpano *kiekko-vantaa.fi*.  24.10.2018. Kiekko-Vantaa Hockey Oy. Viitattu 12.12.2019.
10. ↑  Kiekko-Vantaalle lukuisia pelaajasopimuksia - Leppänen ja Niskanen jatkavat *Jatkoaika.com*.  26.4.2019. Jatkoaika r.y. Viitattu 12.12.2019.
11. ↑  Reini ensimmäistä kertaa KHL-kokoonpanossa *Jokerit.com*.  4.10.2019. Jokerit Hockey Club Oy.  Arkistoitu 12.12.2019. Viitattu 12.12.2019.
12. ↑  Game summary: Barys - Jokerit : Kontinental Hockey League (KHL) *en.khl.ru*.  4.10.2019. KHL. Viitattu 12.12.2019. (englanniksi)
13. ↑  Roope Reini Ketterään. Santeri Lipiäinen ja Henry Maarnela jatkavat. *kettera.net*.  10.4.2020. Imatran Ketterä Oy. Viitattu 13.4.2020.
14. ↑  Elite Prospects - Mestis Stats 2020-2021 *eliteprospects.com*. Everysport Media Group AB. Viitattu 18.7.2021. (englanniksi)
15. ↑  Elite Prospects - Award - Finland2 (Mestis) Playoffs Best Plus/Minus by Defenseman *eliteprospects.com*. Everysport Media Group AB. Viitattu 18.7.2021. (englanniksi)
16. ↑  Koski, Matti: SaiPa lainaa Mestiksen tehopuolustaja Reinin riveihinsä *Jatkoaika.com*.  27.12.2020. Jatkoaika r.y. Viitattu 28.12.2020.
17. ↑  Saarela, Mikko: Kaksinkertaisen Mestis-voittajan runkoon iso lovi – tähtipuolustaja siirtyi Slovakiaan *Leijonat.com*.  18.7.2021. Nordic Sport Media. Viitattu 18.7.2021.
18. ↑  Prvé zmeny na súpiske Býkov *hcnovezamky.eu*.  9.11.2021. NOVÉ ZÁMKY:  HC Nové Zámky s.r.o. Viitattu 9.11.2021. (slovakiksi)
19. ↑  Finsk defensiv förstärker med ÖIK *hockeyettan.se*.  16.11.2021. Hockeyettan. Viitattu 19.12.2021. (ruotsiksi)
20. ↑  Roope Reini klar för Karlskrona HK *khk.se*.  25.8.2022. Karlskrona Hockey Klubb Idrott AB. Viitattu 15.9.2022. (ruotsiksi)